### | | | | --- | --- | | | | | --- | | **Byråd** 29. oktober 2019 Sagsnr. 710-2018-17902 Dok.nr. 710-2019-216463 Sagsbehandler DPJHNE | | 161.                Forslag til lokalplan nr. 393 - Boligområde ved Karlo Nørgaard i Grundfør - Åbent

###

|  |  |
| --- | --- |
| Tidl. politisk behandling | PU, 02.04.19, pkt. 18 |
| Forventet sagsgang | PU, ØK, BY, høring, PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til ’Forslag til
lokalplan nr. 393 - Boligområde ved Karlo Nørgaard i Grundfør, der skal sendes
i høring i otte uger.

Formålet med lokalplanen er at sikre, at ny boligbebyggelse
placeres og udformes, så den tilpasses landsbykarakteren i Grundfør.
Lokalplanen sikrer desuden, at der anlægges grønne områder og stiforbindelser.

Lokalplanområdet er beliggende i den centrale og ældste del
af Grundfør. Lokalplanområdet er privat ejet og omfatter Karlo Nørgaard 8,
matr.nr. 8a, Grundfør By, Grundfør. Grunden er på i alt ca. 4791 m².

Lokalplanen skaber de planmæssige rammer for udvikling af et
nyt boligområde med åben-lav bebyggelse med 9 tæt-lav boliger. Boligerne
opføres som sokkeludstykninger på 110 m² med mulighed for udlæg af terrasse på
20 m². Det resterende

areal udlægges til fælles opholdsareal, der drives og vedligeholdes
af grundejerforeningen. Lokalplanen fastlægger desuden placeringen af områdets
veje, stier og fælles friarealer.

**VURDERING**

Lokalplanområdet ligger i rammeområde 12.LB.9 i Kommuneplan
2017-19 og er i overensstemmelse med bestemmelserne for rammeområdet.

I Grundfør Landsbyplan fra 2012, der blev udarbejdet i
samarbejde med byens beboere, nævnes blandt andet følgende ønsker til den
fremtidige udvikling af Grundfør:

·
Forfaldne bygninger saneres.

·
Flere byggegrunde i Grundfør – mere samling.

·
”Den forfaldne gård” (Karlo Nørgaard 8).

·
Mindre erhverv.

·
Grundfør skal bevares som landsby.

Det aktuelle projekt er placeret inden for
landsbyafgrænsningen og vurderes at tilføre Grundfør en ekstra kvalitet ved at
fortætte den centrale del af Grundfør og ved at bygge i en skala, der tilpasser
sig landsbyen.

Projektet fjerner forfaldne og ikke anvendelige bygninger,
tilpasser sig landsbyens karakter, bidrager til en forbedring af landsbyen
bygningsmasse og det vil samtidig være attraktiv for borgere, der ønsker sig en
attraktiv mindre bolig.

Ejeren har fravalgt at indgå aftale om forbud mod brug af
pesticider og andre miljøfremmede stoffer inden for lokalplanområdet. Ejeren
har i stedet valgt, at der indskrives en maksimal befæstelsesgrad for området i
lokalplanen. Dette gøres for at fastholde områdets grønne karakter, og for at
sikre videst mulig nedsivning af regnvand til gavn for grundvandsmagasinet, der
udnyttes af Grundfør Vandværk.

**ØKONOMI**

Lokalplanforslaget forventes realiseret som en privat
udstykning, hvorfor den ikke medfører egentlige udgifter for Favrskov Kommune.

Lokalplanområdet ligger i landzone og forbliver i landzone
ved endelig vedtagelse af lokalplanen. Ejeren skal derfor ikke underskrive en
erklæring om fraskrivelse af kommunal overtagelsespligt, jf. planlovens § 47a.

**INDDRAGELSE**

Borgerinddragelse og kommunikation om lokalplanforslaget
sker efter reglerne i planloven. Det er et selvstændigt mål med planloven, at
offentligheden i videst muligt omfang inddrages i planlægningsarbejdet.

Lokalplanforslaget skal offentliggøres ved annoncering på
kommunens hjemmeside med en høringsfrist, som Teknik og Kultur anbefaler
fastlagt til otte uger.

**INDSTILLING**

Direktøren for Teknik og Kultur indstiller til Byrådet:

1.    At ’Forslag til lokalplan nr. 393 – Boligområde ved Frank Nielsen
Ella Danielsen i Grundfør’ godkendes.

**BESLUTNING**

***Planudvalget, 8. oktober 2019:***

Fraværende:Ingen

Enhedslisten stillede forslag om, at p-pladsen flyttes, så
der i stedet laves en parkeringsplads, der ikke er centralt placeret, hvorved
der skabes plads til centrale fællesarealer.

For Enhedslistens forslag stemte en, mens fire stemte imod.
Ingen undlod at stemme.

For stemte Jacqueline Hermansen.

Karsten Danielsen, Yannick Klausen, Paw Johnsen og
Lars Ravn stemte imod forslaget, da de i stedet anbefaler forvaltningens
indstilling.

Indstillingen fra direktøren for Teknik og Kultur indstilles
godkendt.

***Økonomiudvalget, 21. oktober 2019:***

Fraværende:Ronni Simonsen

Indstillingen fra Planudvalget indstilles godkendt.

**Bilag**

|  |  |
| --- | --- |
| Forslag til lokalplan nr. 393 - Boligområde ved Karlo Nørgaard i Grundfør | 710-2019-186105 |